3. ΝΟΜΟΘΕΤ. ΔΙΑΤΑΓΜΑ υπ’ αριθ. 478 της 31/31 Οκτ. 1947 (ΦΕΚ Α΄ 248)  Περί Πρεβεντορίων.  Άρθρ.1.-1.Τα Πρεβεντόρια αποτελούν ιδρύματα ωργανωμένα προς εφαρμογήν, υγιαινοδιαιτητικής θεραπείας, συνδυαζούσης συνεχή αερισμόν, ανάπαυσιν και σωματικήν και διανοητικήν άσκησιν, υπό συνθήκας δε οικοτροφείου και υπό διαρκή ιατρικήν επίβλεψιν και καθοδήγησιν. 2.Τα Πρεβεντόρια προορίζονται: α)Δια παιδία παρουσιάζοντα θετικήν φυματιοαντίδρασιν και ευρισκόμενα εν αναρρώσει προσφάτου φυματιώδους πρωτολοιμώξεως συνοδευομένης υπό προσβολής της γενικής καταστάσεως ή υπό μιας τοπικής εκδηλώσεως: ήτοι δια παιδία αναρρωνύοντα εκ γαγγλιοπνευμονικής φυματιώσεως, ή εξ ορροϊνώδους πλευρίτιδος ή εξ οζώδους ερυθήματος. β)Δια παιδία εις τα οποία αι φυματινοαντιδράσεις κατέστησαν προσφάτως θετικαί και τα οποία φέρουν περιφερειακάς αδενοπαθείας ή είναι προσβεβλημένα εξ εξωτερικής φυματιώσεως μη διαπυηθείσης και μη χρηζούσης χειρουργικής θεραπείας. «γ)Δια παιδία πάσχοντα εκ καρδιοπαθείας συνεπεία ρευματισμών προς τόνωσιν του οργανισμού των και αποφυγήν επιδεινώσεως της καταστάσεώς των». Το εδάφ. γ΄ προσετέθη δια του άρθρ. 12 του Νόμ. 4227/1962 «περί Βρεφοκομείων». 3.Τα παιδία τα παρουσιάζοντα μίαν εκ των παθήσεων των αναφερομένων εις τα ανωτέρω δύο εδάφια της προηγουμένης παραγράφου, δεν δύναται να γίνουν δεκτά, ειμή μετά την παρέλευσιν του πυρετού και των εξελικτικών φαινομένων και εφ’ όσον δεν είναι μολυσματικά. 4.Δια Β.Δ/τος, προτάσει του Υπουργού Κοινωνικής Προνοίας εκδιδομένου μετά προηγουμένην σύμφωνον γνώμην του Συμβουλίου Μητρότητος και Παιδικών Ηλικιών, καθορισθήσεται ο τρόπος της εισαγωγής των δεομένων Πρεβεντοριακής περιθάλψεως παιδιών. Άρθρ.2.-1.Προς ίδρυσιν, οικοδόμησιν, μεταρρύθμισιν ή μεγέθυνσιν Πρεβεντορίου απαιτείται προηγουμένη άδεια του Υπουργείου Κοινωνικής Προνοίας εκδιδομένη μετά προηγουμένην σύμφωνον γνώμην του Συμβουλίου Μητρότητος και Παιδικών Ηλικιών. 2.Η αίτησις της αδείας δέον να συνοδεύεται υπό των δι’ υπουργικής αποφάσεως καθορισθησομένων στοιχείων. Άρθρ.3.-1.Το Πρεβεντόριον δέον να κείται εις εξοχικόν μέρος, μακράν πυκνοκατωκημένων συνοικισμών και πολυσυχνάστων οδών. Δέον να είναι ωκοδομημένον επί ξηρού και διαπερατού εδάφους, να ηλιάζεται επαρκώς, να προστατεύεται από των επικρατούντων ανέμων, να είναι καλώς προσανατολισμένον και να περιστοιχίζεται υπό κήπου ή πάρκου ή τουλάχιστον να διαθέτη ελευθέρους  χώρους κατά προτίμησιν σκιερούς, εκτάσεως δέκα τουλάχιστον στρεμμάτων ανά πεντήκοντα κλίνας.  Η   διατιθεμένη   ποσότης   ύδατος  δεν   πρέπει    να       Σελ. 185 Πρεβεντόρια 35.Δ.λ.1-3   704 είναι κατωτέρα των είκοσι πέντε κυβικών μέτρων ανά εκατόν κλίνας. 2.Αναλόγως του προορισμού των, τα Πρεβεντόρια είναι ωργανομένα δια παιδία προσχολικής ηλικίας, σχολικής ηλικίας ή εφηβικής ηλικίας. Πρεβεντόρια, δεχόμενα πλείονας της μιας κατηγορίας παιδίων, οφείλουν να διαθέτουν χωριστόν τμήμα δι’ εκάστην κατηγορίαν. 3.Ο προσανατολισμός και η διάθεσις των κοιτώνων και δωματίων πρέπει να εξασφαλίζουν εις τα παιδία επαρκή ηλισμόν. Τα μαγειρεία, και αι τράπεζαι δέον να είναι διευθετημένα λαμβανομένων υπ’ όψιν του αριθμού και της διαίτης των υποτρόφων. 4.Το Πρεβεντόριον πρέπει να διαθέτη αιθούσας διδασκαλίας, εσωτερικάς αιθούσας ψυχαγωγίας και υπόστεγα των οποίων ο αριθμός και αι διαστάσεις δέον να είναι ανάλογοι προς την ηλικίαν και τον αριθμόν των ενδιαιτωμένων παιδίων. Ειδικά γήπεδα δέον να είναι διευθετημένα εις τους ανοικτούς χώρους του κήπου δια την ψυχαγωγίαν, τα παιγνίδια και τας σωματικάς ασκήσεις. 5.Ο ιατρικός εξοπλισμός δέον να περιλαμβάνη απαραιτήτως τα εξής: α)Εν απομονωτήριον εισαγωγής εντός ιδίου περιπτέρου, ή προκειμένου περί μικτού ιδρύματος, εντός χωριστού τμήματος, προς απομόνωσιν των εισαγομένων επί είκοσι τουλάχιστον ημέρας, και με αριθμόν κλινών 10% τουλάχιστον επί του συνολικού αριθμού των κλινών του Ιδρύματος. β)Εν θεραπευτήριον δια τα παιδία τα προσβληθέντα υπό οξείας ή μολυσματικής νόσου, με αριθμόν κλινών ουχί μικρότερον των 10%. γ)Εν ιατρείον με ακτινολογικάς εγκαταστάσεις, οδοντιατρικήν υπηρεσίαν και εν εργαστήριον δια συνήθεις αναλύσεις. δ)Ένα υπόστεγον εξώστην δι’ αεροθεραπείαν. 6.Το Πρεβεντόριον δέον να διαθέτη ηλεκτροφωτισμόν, κεντρικήν θέρμανσιν και εγκαταστάσεις λουτρών καταιωνήσεως. Πρέπει ωσαύτως να διαθέτη εγκατάστασιν απολυμάνσεως προς απολύμανσιν των κλινοστρωμνών και κλινοσκεπασμάτων ως και του λοιπού υλικού. Άρθρ.4.-1.Επί Πρεβεντορίων άνω των διακοσίων κλινών, η ιατρική υπηρεσία δέον να ασκείται υπό ιατρού διαμένοντος εν τω ιδρύματι, έχοντος την ειδικότητα του Παιδιάτρου και, ει δυνατόν, εγκύψαντος εις την φυματιολογίαν. Επί Πρεβεντορίων μικροτέρων, ελλείψει εσωτερικού ιατρού, η ιατρική επίβλεψις εκτελείται υπό Παιδιάτρου ή φυματιολόγου, ή παθολόγου εγκύψαντος εις τα της Παιδιατρικής και φυματιολογίας ή τουλάχιστον της μιας εξ αυτών, και όστις, καίτοι μη κατοικών εν τω ιδρύματι, δέον να ασκή συνεχή επίβλεψιν και παρακολούθησιν επί της λειτουργίας του ιδρύματος.  Σελ. 186 2.Οι εσωτερικοί ιατροί των Πρεβεντορίων διορίζονται κατόπιν διαγωνισμού βάσει προσόντων και εξετάσεων, κατά τα δια Δ/τος ορισθησόμενα. 3.Οι εσωτερικοί ιατροί των (κατά την προηγουμένην παράγραφον) Πρεβεντορίων δεν δικαιούνται να εξασκούν το ιατρικόν επάγγελμα. 4.Οι μη εσωτερικοί ιατροί Πρεβεντορίων κάτω των διακοσίων κλινών διορίζονται ως ορίζει η παρ. 2 του παρόντος άρθρου, δύνανται δε να εξασκούν το ιατρικόν επάγγελμα. 5.Ο ιατρός ιδιωτικών Πρεβεντορίων διορίζεται υπό του ιδιοκτήτου του ιδρύματος κατόπιν εγκρίσεως του Συμβουλίου Μητρότητος και Παιδικών Ηλικιών. Άρθρ.5.-1.Η εκτέλεσις των ιατρικών οδηγιών, η υγιεινή επίβλεψις και η κοινωνική υπηρεσία των παιδίων δέον να γίνωνται, επί Πρεβεντορίων Κρατικών ή τοιούτων Νομικών προσώπων Δημοσίου ή ιδιωτικού Δικαίου, υπό επισκεπτριών-Αδελφών, των οποίων ο αριθμός ορίζεται δια του εσωτερικού κανονισμού εκάστου ιδρύματος. 2.Επί Πρεβεντορίων άνω των διακοσίων κλινών, η διεύθυνσις του ιδρύματος ασκείται υπό του κατά το άρθρ. 4 παρ. 1 του παρόντος εσωτερικού ιατρού. Εις μικρότερα των διακοσίων κλινών Πρεβεντόρια, μη διαθέτοντα εσωτερικόν ιατρόν, η διεύθυνσις ασκείται είτε υπό Επισκεπτρίας-Αδελφής, είτε υπό εκπαιδευτικού. 3.Άπαν το προσωπικόν του Πρεβεντορίου δέον να είναι υγιές ιδίως όσον αφορά την φυματίωσιν. Προς τούτο δέον να εξετάζεται προ της προσλήψεώς του και περιοδικώς, άπαξ του έτους τουλάχιστον.   35.Δ.λ.3 Πρεβεντόρια   705 Άρθρ.6.-1.Δια την εισαγωγήν εις Πρεβεντόριον απαιτείται προηγουμένη εφαρμογή της φυματινοαντιδράσεως, ως και υπό του ειδικού ιατρού δημοσίου ιδρύματος, κλινική, ακτινολογική και μικροβιολογική εξέτασις. 2.Δια την εισαγωγήν δωρεάν εις Δημόσιον ή Νομικού προσώπου Δημοσίου ή ιδιωτικού Δικαίου Πρεβεντόριον, απαιτείται πιστοποιητικόν εξηκριβωμένης απορίας, κατά τα δια Δ/τος ορισθησόμενα. 3.Το Πρεβεντόριον δέον να παραμένη ανοικτόν καθ’ άπαν το έτος. Η διάρκεια της διαμονής εν αυτώ δεν δύναται να είναι ανωτέρα των τεσσάρων μηνών. Εις εξαιρετικάς όμως περιπτώσεις και κατόπιν υπευθύνου και ητιολογημένης εκθέσεως του ιατρού του Ιδρύματος δύναται να παραταθή, εν ουδεμιά περιπτώσει να υπερβή συνολικώς τους εννέα μήνας. 4.Η στοιχειώδης εκπαίδευσις δέον να εφαρμόζεται κατόπιν κοινής συνεννοήσεως μεταξύ του ιατρού του Ιδρύματος και του διδασκάλου. Δια τα νεώτερα παιδία δέον να διοργανούται Νηπιαγωγείον. Η διδασκαλία της οικοκυρικής καθίσταται υποχρεωτική οσάκις ο αριθμός των οικοτρόφων δικαιολογεί τούτο. 5.Η εποπτεία και ο έλεγχος των μη Κρατικών Πρεβεντορίων καθορισθήσεται δια Β.Δ/τος προτάσει του Υπουργού Κοινων. Προνοίας εκδιδομένου, μετά σύμφωνον γνώμην του Συμβουλίου Μητρότητος και Παιδικών Ηλικιών. Άρθρ.7.-Τα προσόντα, ο τρόπος της προσλήψεως και απολύσεως, επιβολής πειθαρχικών ποινών, χορηγήσεως κανονικών και αναρρωτικών αδειών κλπ. του αναγκαιούντος εις έκαστον Πρεβεντόριον προσωπικού, καθορισθήσονται δια Β.Δ/τος προτάσει του Υπουργού Κοιν. Προνοίας εκδιδομένου. Έκαστον Πρεβεντόριον διέπεται υπό Κανονισμού λειτουργίας εγκρινομένου δι’ αποφάσεως του Υπουργού Κοιν. Προνοίας, μετά προηγουμένην σύμφωνον γνώμην του Συμβουλίου Μητρότητος και Παιδ. Ηλικιών. Δια του Κανονισμού τούτου καθορίζεται ο αριθμός του αναγκαιούντος προσωπικού του Πρεβεντορίου, όστις δέον να είναι ανάλογος προς τον αριθμόν των κλινών αυτού, ως και πάσα άλλη λεπτομέρεια αναγομένη εις την διοίκησιν και λειτουργίαν αυτού. Άρθρ.8.-Κατά την πρώτην εφαρμογήν του παρόντος Νόμου, ο Υπουργός Κοιν. Προνοίας δύναται να επιτρέψη την λειτουργίαν υφισταμένων Πρεβεντορίων μη ανταποκρινομένων πλήρως εις τας διατάξεις του παρόντος Νόμου, κατόπιν συμφώνου γνώμης του Συμβουλίου Προστασίας Μητρότητος και Παιδικών Ηλικιών το οποίον θέλει προτείνει ενδεχομένως τας απαραιτήτους βελτιώσεις και την προθεσμίαν εντός της οποίας αύται πρέπει να εκτελεσθούν. Εις περίπτωσιν μη εκπληρώσεως των όρων τούτων εντός της ταχθείσης προθεσμίας, διατάσσεται το κλείσιμον του Ιδρύματος δι’ Υπουργικής αποφάσεως, προτάσει του ως άνω Συμβουλίου. Άρθρ.9.-Επιτρέπεται η Ίδρυσις Πρεβεντορίων υπό ιδιωτών κατά τα δια Β.Δ/τος καθορισθησόμενα. Δια του αυτού Β.Δ/τος καθορισθήσονται και τα της υπ’ αυτών εποπτείας και ελέγχου του Κράτους. Άρθρ.10-11.(Κατηργήθησαν υπό του άρθρ. 9 του Νόμ. 749/1948). Άρθρ.12.-Δια Β.Δ/τος εφ’ άπαξ εκδιδομένου, προτάσει του Υπουργού Κοιν. Προνοίας επιτρέπεται η ανασυγκρότησις του παρά τη Διευθύνσει Ιδρυμάτων και Σωματείων υφισταμένου Συμβουλίου «Μητρότητος και Παιδ. Ηλικιών». Άρθρ.13.-Εκ της εφαρμογής των διατάξεων του παρόντος Νόμου δεν δύναται να προκληθή δαπάνη εις βάρος του Πρ/σμού του Κράτους.   